जिला कार्यक्रम अधिकारी श्री बृजेश कुमार त्रिपाठी ने बताया कि कलेक्टर डॉ. संजय गोयल के मार्गदर्शन में 24 अक्टूबर को न्यू कलेक्ट्रेट भवन के जनसुनवाई कक्ष में सहायक संचालक श्री रामनिवास बुधौलिया, जिला पंचायत परियोजना अधिकारी श्री सिसौधिया, नगर निगम ग्वालियर के परियोजना अधिकारी, पर्यवेक्षक एवं 134 आंगनबाड़ी कार्यकर्ता की बैठक आधार एजेन्सी प्रतिनिधि के साथ जिला कार्यक्रम अधिकारी श्री बृजेश कुमार त्रिपाठी ने लेते हुए आंगनबाड़ी केन्द्रवार, तिथिवार रोस्टर तैयार किया। रोस्टर अनुसार अलग-अलग तिथि में आंगनबाड़ी सेक्टरवार परियोजनावार आधारकार्ड एवं सुबह 7 बजे से शाम 5 बजे तक नि:शुल्क पंजीयन कराया जायेगा। एक ही दिन में केन्द्र के सभी बच्चे उनके माता-पिता का आधार पंजीयन हो सकेगा।